Document ID: 31997R1356

KOMISSION ASETUS (EY) N:o 1356/97,
annettu 15 päivänä heinäkuuta 1997,
Euroopan yhteisön sekä Puolan tasavallan, Unkarin tasavallan, T Osekin tasavallan, Slovakian tasavallan, Bulgarian tasavallan ja Romanian tasavallan sopimuksissa määrätystä tiettyjä vilja-alan tuotteita koskevasta osittaisesta tuontitullista vapauttamisesta annetun asetuksen (EY) N:o 1218/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), sellaisena kuin se on viimeksi muutettuna asetuksella (EY) N:o 2490/96 (2), ja erityisesti sen 8 artiklan,
sekä katsoo, että
asetuksessa (EY) N:o 1218/96 (3), sellaisena kuin se on viimeksi muutettuna asetuksella (EY) N:o 202/97 (4), annetaan Euroopan yhteisön sekä Puolan tasavallasta, Unkarin tasavallasta, T Osekin tasavallan, Slovakian tasavallan, Bulgarian tasavallan ja Romanian tasavallan sopimuksissa määrätyn tiettyjä vilja-alan tuotteita koskevan osittaisen tuontitullista vapauttamisen soveltamista koskevia yksityiskohtaisia sääntöjä,
asetuksessa (EY) N:o 1218/96 säädetään muun muassa, että toimijat voivat peruuttaa hakemuksensa, jos yhtenäistä vähennyskerrointa sovelletaan; tämän säännöksen perusteella voidaan esittää liian suuria määriä koskevia tuontitodistushakemuksia; keinottelun välttämiseksi on säädettävä, että tuontitodistushakemuksia ei voi peruuttaa, ja
tässä asetuksessa määrätyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1218/96 2 artiklan 3 kohta seuraavasti:
"3. Jos tuontitodistushakemukset ylittävät liitteessä määrätyn kiintiön määrät, komissio vahvistaa haetuille määrille yhtenäisen vähennyskertoimen viimeistään kolmantena päivänä hakemusten jättämisestä. Hakemusta ei voi peruuttaa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1997.

Labels: 3
15
17
18